તાઇવાનના પ્રખ્યાત કોસ્ટલ રેલમાર્ગ પર એક્સપ્રેસ ટ્રેન પાટા પરથી ઉતરી જતા અને ટ્રેન પલટી ખાઇ જતા ઓછામાં ઓછા 22 લોકોના મોત થયા છે. તાઇવાન રેલ વહીવટીતંત્રએ પુષ્ટિ કરી છે કે યિલાન કાઉન્ટીમાં એક ટ્રેન અકસ્માતમાં 22 લોકો માર્યા ગયા છે અને 132 લોકો ઘાયલ થયા છે. જો કે, વહીવટ તંત્રએ આ વાતની પુષ્ટિ નથી કરી કે કોઈ વ્યક્તિ હજુ પણ ટ્રેનની અંદર ફસાયો છે કે નહીં. મળતી માહિતી મુજબ અકસ્માતના લીધે ટ્રેનના અનેક ડબ્બાઓ તૂટી ગયા છે અને તેમાથી મૃતદેહો બહાર કાઢવામાં આવી રહ્યા છે.